ร้านข้าวมันไก่โกปอเขาเต่า อยู่ตรงแยกทางเข้าไปวัดเขาเต่า ปากซอยมีเซเว่นหาไม่ยากค่ะ

ภายในร้านมีขายข้าวมันไก่/ไก่ทอด ธรรมดา 30 พิเศษ 35 บาท ข้าวมันหมูอบ/หมูกรอบธรรมดา 30 พิเศษ 40 บาท ก๋วยเตี๋ยวหมูตุ๋นธรรมดา 40 บาท พิเศษ 50 บาท ก๋วยเตี๋ยวไก่มะระธรรมดา 30 บาท พิเศษ 40 บาท

ข้าวมันไก่ร้านนี้ให้เยอะมากๆ ทั้งข้าวมัน เนื้อไก่  และเครื่องใน ข้าวนิ่มไปหน่อย เนื้อไก่นุ่มมากๆ อร่อย ตับไก่ชิ้นใหญ่ให้เยอะมาก ทีเด็ดอยู่ที่น้ำจิ้มอร่อยแซ่บมากๆ มี 2 แบบ แบบข้นเหมือนน้ำพริก กับแบบเหลวแต่เผ็ดใช้ได้เลยค่ะ และราคาก็ถูกมากๆ ไม่แพงเลย ส่วนน้ำซุปอร่อยดีมีผักกาดดองกับกระหล่ำปลีต้มกับโครงไก่รสชาติดี ซดคล่องคอดีมากๆ 

ก๋วยเตี๋ยวหมูตุ๋น/ไก่มะระ หน้าตาน่าทานมากๆ เท้าไก่กับน่องและปีกไก่เต็มกะละมังเลย ผักสดอย่างมะระ ถั่วงอก และใบโหระพาสดดีน่าทานมากๆ แต่ทานไม่ไหวอิ่มข้าวมันไก่ซะก่อน ถ้ามีโอกาสคราวหน้าจะแวะมาลองก๋วยเตี๋ยวบ้าง